OpenLLM-France/wikimedia huggingface dataset:
# José Luis Robles Canibe

José Luis Robles Canibe (Bilbao, 20 de maig de 1927 - 27 de gener de 2007) fou un polític basc. Era fill d'un ferroviari del barri de Zabala. Ha estat Capità de la Marina Mercant en diversos bucs, cap de noliejament i director Comercial de Naviera Vizcaína, S.A, conseller director general de Naviera Química, S.A i ex conseller de l'Empresa Nacional Elcano, de l'Empresa Transmediterránea. d'Empetrol i de Petronor. Conseller del Consell d'Administració del Consorci Autònom de Bilbao (1978-1979) i vocal membre del Comitè de la Cambra de Comerç, Indústria i Navegació de Biscaia. També fou membre del Consell General Basc (1979-1980) i conseller d'indústria en el govern dirigit per Carlos Garaikoetxea (1980-1982).
Militant del Partit Nacionalista Basc, fou alcalde de Bilbao el 1983-1987, període durant el qual va fer front a les inundacions l'agost de 1983 i començant una reestructuració i transformació de la ciutat. Fou diputat per Biscaia a les eleccions al Parlament Basc de 1980 i senador per la mateixa circumscripció a les eleccions generals espanyoles de 1982 i 1986. La Federació Espanyola de Municipis i Províncies va reconèixer la seva labor en 2004. Va morir a Bilbao d'un càncer.

## Enllaços externs

* Obituari a El País
* Obituari a El Mundo
* Fitxa del Senat
# Kalaat Senan

Kalaat Senan o Kalaât Snen o Kalâat Snan (àrab: قلعة سنان, Qalʿat Sinān) és una ciutat de Tunísia a la governació del Kef, situada uns 45 km al sud-est de la ciutat del Kef i a uns 10 km de la frontera algeriana. La municipalitat té 5.044 habitants. És capçalera d'una delegació amb 20.070 habitants segons el cens del 2004.

## Economia

L'economia, tot i que una mica dinamitzada pel turisme, gràcies als jaciments d'Altuburos, Haïdra i la Taula de Jugurta, continua essent preferentment agrícola, amb cereals i ramaderia.

## Etimologia

Al sud de la ciutat hi ha una plana dominada per una muntanya de 1.255 metres d'altura, de forma plana, coneguda com la Taula de Jugurta, que forma una fortalesa natural. Al segle xviii fou el refugi del cap rebel amazic Senan contra el bei. La ciutat, així com la font principal, Aïn Snan, prenen el nom d'aquest cap.

## Administració

És el centre de la delegació o mutamadiyya homònima, amb codi geogràfic 23 56 (ISO 3166-2:TN-12), dividida en nou sectors o imades:
* Kalâat Snan (23 56 51)
* Bou Jabeur (23 56 52)
* Safsaf (23 56 53)
* Mzita (23 56 54)
* El Falta (23 56 55)
* Sed El Khir (23 56 56)
* Aïn Snan (23 56 57)
* El Hamaïma (23 56 58)
* El Mahjouba (23 56 59)
Al mateix temps, forma una municipalitat o baladiyya (codi geogràfic 23 17).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 69-72. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 144. ISSN: 1737-7838 [Consulta: 18 agost 2021].
# Kalaat M'Gouna

Kalaat M'Gouna (àrab: قلعة مڭونة, Qalʿat Mgūna; amazic estàndard marroquí: ⵜⵉⵖⵔⵎⵜ ⵏ ⵉⵎⴳⵓⵏⵏ, Tiɣrmt n Imgunn) és un municipi de la província de Tinghir, a la regió de Drâa-Tafilalet, al Marroc. Segons el cens de 2014 tenia una població total de 16.956 persones. Està compost pels barris d'Ait Aissi, R'kon, Elkelaa, Zaoui Aguerd, Ait Baâmrane, Hay Annahda, Ait Boubker, Merna i Taltnamarte.

## Festa de les Roses

El Festival de la Rosa se celebra el maig de cada any. Aquest festival, que dura set dies, celebra l'arribada de roses a les valls del riu Dadès i Ighil M'Goun. El nombre de visitants en 2015 va arribar a 300.000. Durant aquest festival, Kelaat M'Gouna duplica la seva població.

## Referències

* ↑ «Amawal, le dictionnaire berbère».
* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ La fête des roses
# José Manuel Díaz

José Manuel Díaz és el nom dels següents personatges:
* José Manuel Díaz Novoa (Gijón, 1944), exfutbolista i entrenador de futbol asturià.
* José Manuel Díaz Fernández (Madrid, 1968), exfutbolista i entrenador de futbol madrileny.
* José Manuel Díaz Gallego (Jaén, 1995), ciclista espanyol.
# Juan García i Montenegro

Juan García i Montenegro o Joan Garcia Mont-negre —complet: Juan de García i Montenegro— (Lugo, 1716 — la Seu d'Urgell, 1783) fou un religiós d'origen gallec que ostentà el títol de bisbe d'Urgell i copríncep d'Andorra (1780-1783).
Estigué al capdavant del bisbat des del setembre de 1780 fins a la seva mort al maig de 1783 i, com a copríncep, compartí coprincipat amb Lluís XVI de França (copríncep laic).

## Referències

* ↑ «Dades bàsiques sobre el bisbe». Arxivat de l'original el 2019-02-19. [Consulta: 19 febrer 2019].
* ↑ «Andorra».
* ↑ «Francia».

## Bibliografia

* Zaragoza Pascual, Ernesto. Història de la Congregació Benedictina Claustral Tarraconense i Cesaraugustiana (1215-1835). L'Abadia de Montserrat, 2004. 8484156680, 9788484156680: L'Abadia de Montserrat, 2004, p. 414 pàgines.
# Kaishain seikatsu

Kaishain seikatsu (会社員生活, La vida d'un oficinista) és una pel·lícula japonesa muda dramàtica dirigida per Yasujirō Ozu i estrenada el 1929.
La pel·lícula i el seu guió es consideren perduts.

## Sinopsi

Shintarō Tsukamoto, un treballador d'oficina i pare de quatre fills, espera amb interès la bonificació de final d'any, però és acomiadat a causa de la crisi econòmica general. En no trobar feina, contracta els seus serveis a amics.

## Repartiment

* Tatsuo Saitō: Shintarō Tsukamoto
* Mitsuko Yoshikawa: Fukuko, la se va esposa
* Shōichi Kofujita : el fill gran
* Seiichi Katō : el fill segon
* Tomio Aoki: el tercer fill
* Teruaki Ishiwatari : el quart fill
* Takeshi Sakamoto: un amic de la família

## Notes i referències

* ↑ (japonès) Kaishain seikatsu a Japanese Movie Database
* 1 2 Donald Richie. Ozu. Traducció: Pierre Maillard. Lettre du blanc, 20 juliol 1980, p. 287. OCLC 417413792.
# Streit

«Streit» té aquests significats:
* Albert Streit, futbolista alemany
* Geórgios Streit , jurista i polític grec
* Stéfanos Streit, jurista i polític grec
# Batarà pissarrós d'Acre

El batarà pissarrós d'Acre (Thamnophilus divisorius) és una espècie d'ocell de la família dels tamnofílids (Thamnophilidae).

## Hàbitat i distribució

Habita zones forestals del Brasil occidental i el Perú oriental.

## Referències

* ↑ «Batarà pissarrós d'Acre». Cercaterm. TERMCAT, Centre de Terminologia. Rev. 10/05/2021(català)
# Escoda (cràter)

Escoda és un cràter d'impacte en el planeta Venus de 19,6 km de diàmetre. Porta el nom de Josefa Llanes Escoda (1898-1945), heroïna de guerra i treballadora social filipina, i el seu nom va ser aprovat per la Unió Astronòmica Internacional el 1994.

## Referències

* ↑ «Escoda». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Blues Music Awards

Els Blues Music Awards són uns premis atorgats per la Blues Foundation, una organització sense ànim de lucre creada per potenciar el patrimoni del blues. Els premis es van començar a atorgar el 1980 i segons la revista de música Offbeat són "universalment reconeguts com el màxim reconeixement a músics i compositors de música blues".
Els premis eren coneguts com a premis W. C. Handy (o "els Handys") i el 2006 es van rebatejar en un esforç per incrementar l'apreciació pública de la importància dels premis.
Els premis s'han presentat anualment a Memphis, Tennessee, on és la seu de la Blues Foundation, tot i que el 2008 la cerimònia es va celebrar a Tunica, Mississipi.

## Referències

* ↑ «2013 Blues Awards Nominees Announced» (en anglès). OffBeat Magazine.
* ↑ «2006 Blues Music Awards - Formerly the W.C. Handy Awards - Nominees», 14-09-2007. Arxivat de l'original el 2007-09-14. [Consulta: 3 febrer 2018].
* ↑ «Blues Foundation :: The Blues Music Awards», 15-06-2009. Arxivat de l'original el 2009-06-15. [Consulta: 3 febrer 2018].

## Enllaços externs

* Blues Music Awards
# Kaiserliche Marine

La Kaiserliche Marine (en alemany «Marina Imperial») fou la marina de guerra alemanya creada amb la formació de l'imperi Alemany el 1871. Existí entre 1871 i 1919 i es formà inicialment a partir dels efectius de la marina de guerra prussiana i de la Norddeutsche Bundesmarine (la flota de la Confederació Alemanya del Nord). El kàiser Guillem II l'amplià considerablement, durant la carrera armamentística que precedí la I Guerra Mundial. La flota fou destruïda gairebé totalment pels seus propis oficials i mariners a l'estuari de Scapa Flow el 1919, on havia estat internada després de l'armistici de l'11 de novembre de 1918. Els vaixells de la Kaiserliche Marine rebien el prefix SMS, Seiner Majestät Schiff («vaixell de Sa Majestat»).
La Kaiserliche Marine aconseguí importants avenços operacionals en diferents aspectes de la guerra naval, així com èxits considerables per a una marina relativament jove. Infligí la primera derrota naval important a la Royal Navy en més de 100 anys, a la batalla de Coronel, i aconseguí una victòria tàctica en l'únic gran enfrontament entre ambdues flotes, a la batalla de Jutlàndia. Fou la primera marina a utilitzar submarins a gran escala, de forma sistemàtica i amb èxit (en total n'arribà a disposar de 375).

## Vaixells de guerra de la Kaiserliche Marine

* SMS Scharnhorst
* SMS Emden
* SMS Königsberg

## Vegeu també

* Batalla naval de Jutlàndia
* Batalla de Coronel
* Kriegsmarine
# David Belasco

David Belasco (San Francisco, 25 de juliol de 1853 - Nova York, 14 de maig de 1931) va ser un dramaturg i productor teatral estatunidenc. Va ser el primer escriptor que va adaptar per a l'escenari el conte Madame Butterfly. Va llançar la carrera teatral de molts actors, inclosos James O'Neill, Mary Pickford, Lenore Ulric i Barbara Stanwyck. Belasco va ser pioner en moltes noves formes innovadores d'il·luminació escènica i efectes especials per tal de crear realisme i naturalisme.
Va actuar en companyies teatrals itinerants abans de convertir-se en director d'escena el 1880. S'inicià com a productor independent el 1890 i va establir el seu propi teatre el 1906 en el qual va aplicar diversos canvis lluny de la regla en la il·luminació dels escenari i va utilitzar paisatges realistes.
Va lluitar victoriosament en contra de l'acaparador Sindicat Teatral i va col·laborar en nombroses obres com Madama Butterfly de 1900 i La fanciulla del West de 1905, les quals al seu torn van ser fetes òperes pel compositor Giacomo Puccini.

## Referències

* ↑ «David Belasco Dies. Dean Of Theatre, 76, Had Long Been Ill. Stage Genius Who Is Dead At 76». , May 15, 1931.
* 1 2 Osnes, Beth i Gill, Sam. Acting: An International Encyclopedia, ABC-CLIO (2001) p. 34
* ↑ Marker, Lise-Lone, David Belasco: Naturalism in the American Theatre, Princeton Univ. Premsa (1975)
* ↑ Cox, Jim. Sold on Radio: Advertisers in the Golden Age of Broadcasting. Jefferson, North Carolina: McFarland, 2008; reprint 2013. ISBN 9780786433919.
# Basin

«Basin» té aquests significats:
* Basin (Montana), concentració de població designada pel cens dels Estats Units a l'estat de Montana.
* Basin (Wyoming), poble i seu del Comtat de Big Horn (Wyoming)
* Tonto Basin, concentració de població designada pel cens dels Estats Units a l'estat d'Arizona.
* Basin, cançó de gesta sobre Carlemany
Viccionari
# Gottfried Huppertz

Gottfried Huppertz (Alemanya 1887‐1937) fou un compositor alemany. Estudià música a Colònia i entrà en contacte amb el món del teatre i el cinema, on conegué a Fritz Lang, que li encarregà expressament la música per a Els Nibelungs i el següent, Metropolis. La seva composició per Die Nibelungen va aconseguir lligar íntimament música i imatges, provocant una coreografia de llum, ritme i moviment, amb efectes impressionants. És per això queHuppertz és considerat un dels grans de la música per al cinema. La seva prematura mort va fer que fos, injustament, oblidat durant anys.

## Filmografia

* Die Nibelungen: Siegfried (1924)
* Die Nibelungen: Kriemhilds Rache (1924)
* Zur Chronik von Grieshuus (The Chronicles of the Gray House) (1925)
* Metropolis (1927)
* Der Judas von Tirol (The Judas of Tyrol) (1933)
* Elisabeth und der Narr (1934)
* Hanneles Himmelfahrt (1934)
* Der grüne Domino (1935)
* Durch die Wüste (1936)

## Fonogrames

* 1924 - Shellac record of the opera "Love People," Huppertz vocalist on page 1 and 2, VOX Record No. 04023
* 1927 - "To the film Metropolis," on page 2-sections of the Huppertz score, VOX records, No. 08386 and 8387
* 2011 - CD "Metropolis," Original Motion Picture Soundtrack, Germany radio culture, digital Capriccio C5066

## Referències

* ↑ «Nota de premsa congrés IFAF». Web. Generalitat de Catalunya, 01-04-2013. [Consulta: abril 2013].
# Kaiserwald

Kaiserwald era un camp de concentració nazi situat a Lituània. Va ser creat el 1942, evacuat el 7 de gener de 1944, i alliberat el 13 d'octubre del mateix any per les tropes russes. S'estima en 21.000, el nombre de presoners que hi van morir. Va ser dirigit pel comandant Zauer.
Kaiserwald era al barri de Mežaparks de la ciutat de Riga. A començament de 1944 els alemanys el van en camps més petits que estaven sota el seu control. Després de la invasió d'Hongria, els nazis van deportar a Kaiserwald milers de presoners jueus que arribaven del gueto de jueus de Łódź (Polònia). A data d'1 de març de 1944, es van comptabilitzar 11.878 presoners desglossats en 6.182 homes i 5.696 dones, dels quals només 95 no eren jueus.
Les presoneres van ser destinades a treballar a l'empresa Elektricitäts-Gesellschaft, i els homes en granges i obres dintre del mateix camp i en diverses fàbriques, com ara AEG.
Arribat juliol de 1944, i davant el ràpid avanç de les tropes russes, va començar l'evacuació del camp i els alemanys van assassinar els malalts, febles i els presoners menors de 18 anys o més grans de 30. Quan les tropes russes van arribar al camp el 13 d'octubre de 1944, només hi van trobar cadàvers.

## Vegeu també

* Holocaust
* Segona Guerra Mundial
* Nazisme
* Auschwitz

## Referències

* ↑ Jahn, Franziska. «Riga-Kaiserwald, Warschau, Vaivara, Kauen (Kaunas), Płaszów, Kulmhof». A: Der Ort des Terrors : Geschichte der nationalsozialistischen Konzentrationslager (en alemany). Múnic: C.H. Beck, 2005, p. 26 s.. ISBN 978-3-406-52960-3.
# Mal'ta-Buret'

Mal'ta-Buret', o Malta-Buret, és una cultura arqueològica del paleolític superior que es va desenvolupar a la zona del riu Angarà superior, a l'oest del llac Baikal, a l'óblast d'Irkutsk de Sibèria. Els jaciments base d'aquesta cultura porten el nom dels pobles de Mal'ta (Мальта́), del districte d'Usolsky, i Buret '(Буреть), del districte de Bokhansky (tots dos situats a l'òblast d'Irkutsk). Aquesta cultura abasta una cronologia de 24 000 à 15 000 BP.
La cultura pren el seu nom dels jaciments arqueològics de Mal'ta i Buret situats a la conca de l'Angarà. Aquests jaciments van donar unes Venus paleolítiques de l'estil siberià (prima i amb les cames estirades), algunes de les quals es creu que representaven caputxes i els pantalons més antics coneguts.
El 2013 es va publicar el genoma (vegeu Haplogrup R del cromosoma Y) del noi de Mal'ta, d'aproximadament 24.000 anys d'antiguitat.

## Referències

* ↑ «Mal’ta (ca. 20,000 B.C.)» (en anglès). Metropolitan Museum of Art. [Consulta: 2 juliol 2021].
* ↑ VVAA, 2014, p. 87-91.

## Bibliografia

* VVAA «Upper Palaeolithic Siberian genome reveals dual ancestry of Native Americans». Nature, 505, 2014, pàg. 87–91. DOI: doi:10.1038/nature12736.
# Borgomasino

Borgomasino és un comune (municipi) de la ciutat metropolitana de Torí, a la regió italiana del Piemont, situat a uns 40 quilòmetres al nord-est de Torí. A 1 de gener de 2019 la seva població era de 788 habitants.
Borgomasino limita amb els següents municipis: Borgo d'Ale, Caravino, Cossano Canavese, Maglione, Moncrivello, Vestignè i Vische.

## Referències

* ↑ «Resident population on 1st january» (en anglès). ISTAT. [Consulta: 13 abril 2020].
# Tama (aranya)

Tama és un gènere d'aranyes araneomorfes de la família dels Hersílids (Hersiliidae). Fou descrit per primera vegada l'any 1882 per Eugène Simon. Es troba a Espanya, Portugal, i Algèria.
Té una única espècie, Tama edwardsi, descrita el 1846 per Hippolyte Lucas. Moltes espècie anteriorment havien format part del gènere Tama però han estat traslladats a altres gèneres.

## Referències

* ↑ Simon, E. (1882b). II. Étude sur les arachnides de l'Yemen méridional. In: Viaggio ad Assab nel Mar Rosso, dei signori G. Doria ed O. Beccari con il R. Aviso "Esploratore" dal 16 Novembre 1879 al 26 Febbraio 1880. Annali del Museo Civico di Storia Naturale di Genova 18, 207-260.
* ↑ «Gen. Tama Simon, 1882». World Spider Catalog. [Consulta: 4 maig 2016].

## Enllaços externs

* (anglès) World Spider Catalog: Tama Simon, 1882 en la família Hersiliidae +base de dades
# Gottfried Fuchs

Gottfried Erik Fuchs (més tard anomenat Godfrey Fuchs; 3 de maig de 1889 - 25 de febrer de 1972) fou un futbolista alemany de la dècada de 1910.
Fou 6 cops internacional amb la selecció alemanya en els quals marcà 14 gols, amb la qual participà en els Jocs Olímpics d'Estiu de 1912. És recordat per haver marcat 10 gols en la victòria d'Alemanya sobre Rússia per 16-0 als Jocs Olímpics de 1912, igualant el rècord de Sophus Erhard Nielsen.
Pel que fa a clubs, defensà els colors de Düsseldorfer SC i Karlsruher FV.
D'origen jueu, es va exiliar el 1937 a Anglaterra i el 1940 al Canadà.
Es seu germà fou el compositor i arquitecte Richard Fuchs.

## Referències

* 1 2 "War, Auschwitz, and the Tragic Tale of Germany's Jewish Soccer Hero" - VICE Sports
* ↑ Pictures at Karlsruher-fv1891.de (alemany)
* 1 2 «Gottfried Fuchs Bio, Stats, and Results | Olympics at Sports-Reference.com». Arxivat de l'original el 2020-04-17. [Consulta: 21 octubre 2018].
* ↑ Reyes, Macario. «V. Olympiad Stockholm 1912 Football Tournament». RSSSF, 26-06-2008. [Consulta: 30 desembre 2013].
* 1 2 3 Soccer under the Swastika: Stories of Survival and Resistance during the ... - Kevin E. Simpson
* ↑ Does Your Rabbi Know You're Here?: The Story of English Football's Forgotten ... - Anthony Clavane
* ↑ "Snapshot - Sepp Herberger tries to invite Gottfried Fuchs"
* ↑ «German Soccer Personalities». abseits-soccer.com. Arxivat de l'original el 2008-12-22. [Consulta: 9 febrer 2018].
* ↑ Gottfried Fuchs a worldfootball.net
* ↑ Phone Home Berlin: Collected Non-Fiction - Nigel Cox
* ↑ "Music and the Holocaust"
# European Bowl de corfbol 2005

L'European Bowl 2005 és el campionat d'Europa "B" de corfbol. Es va disputar al poliesportiu Can Jofresa, a Terrassa (Barcelona, Catalunya) del 27 al 30 d'octubre d'aquell any, amb la participació de 5 seleccions nacionals.
Aquest campionat "B", que es disputava per primera vegada, va servir per a atorgar dues places per al Campionat d'Europa 2006, i quatre per al Campionat del Món 2007.
La Federació Internacional de Corfbol va decidir anomenar també aquest trofeu com a Jan Hanekroot, en honor d'una de les persones més involucrades en el món del corfbol, desaparegut poc abans.
La Selecció catalana de corfbol es va proclamar campiona, aconseguint el seu primer títol oficial continental.

## Resultats

| 27/10/05 | Portugal | 24–5 | Armènia |
| 27/10/05 | Portugal | 19–9 | Polònia |
| 27/10/05 | Catalunya | 14–11 | Rússia |
| 28/10/05 | Rússia | 17–12 | Polònia |
| 28/10/05 | Armènia | 7–22 | Catalunya |
| 29/10/05 | Portugal | 14–15 | Rússia |
| 29/10/05 | Rússia | 21–10 | Armènia |
| 29/10/05 | Catalunya | 16*–15 | Polònia |
| 30/10/05 | Armènia | 12–19 | Polònia |
| 30/10/05 | Catalunya | 10–9 | Portugal |
* * gol d'or
| | Pts | J | G | P | CF | CC |
| Catalunya | 11 | 4 | 4* | 0 | 62 | 42 |
| Rússia | 9 | 4 | 3 | 1 | 64 | 50 |
| Portugal | 6 | 4 | 2 | 2 | 66 | 39 |
| Polònia | 4 | 4 | 1 | 3 | 55 | 64 |
| Armènia | 0 | 4 | 0 | 4 | 34 | 86 |

## Classificació final

Classificació final :
| | Catalunya |
| | Rússia |
| | Portugal |
| 4 | Polònia |
| 5 | Armènia |

## Referències

* ↑ «Operació Europa». El Mundo Deportivo, 28-10-2005.
* ↑ «La Federació Catalana de Corfbol organitza a Terrassa l'European Bowl». 3cat24.cat, 13-01-2005.
* ↑ «The European Bowl Tournament Trophy named after Jan Hanekroot» (en anglès). IKF, 04-08-2005.
* ↑ «El guió perfecte». El 9 Esportiu, 31-10-2005.
* ↑ «Catalunya se impone en la European Bowl» (en castellà). Mundo Deportivo, 31-10-2005.

## Vegeu també

* Selecció catalana de corfbol
* European Bowl de corfbol

## Enllaços externs

* Resultats a WorldKorfall
* Federació Internacional de Korfbal
# Mal

«Mal» té aquests significats:
* Mal o maldat, manca de bondat que ha de tenir un segons la seva naturalesa o destí
* Mal o dolor
* Mal o malaltia
* Mal, abreviatura emprada per denominar la maltosa
* Toponímia:
** Torrent Mal (Moià), torrent dels termes municipals de Moià, Castellcir i Castellterçol (Moianès)
** Torrent Mal (Solsonès), afluent per l'esquerra de la Riera de Gargallà que neix al terme municipal de Montmajor (Berguedà)
** Varnol Mal, estat tributari protegit a l'agència de Rewa Kantha, del grup de Pandu Mehwas, presidència de Bombai (Índia)
* Biografies:
** Mal Whitfield (Bay City, Estats Units, 1924), atleta nord-americà
** Suraj Mal (1707 - 1763), líder jat i maharajà de Bharatpur al Rajasthan
* Miscel·lània:
** Mal d'ull, encanteri que sorgeix d'una mirada màgica amb intencions malignes.
** Eix del Mal, expressió utilitzada pel president dels Estats Units George Bush en referir-se a uns països els quals, segons el discurs polític del seu govern, patrocinarien el terrorisme